BEGRUNDELSE

Baggrunden for forslaget

Begrundelse og formål

Den spanske regering har på vegne af myndighederne i den selvstyrende region De Kanariske Øer fremsat en anmodning om forlængelse af den nugældende ordning med toldsuspensioner ved indførsel af bestemte industrivarer. Disse foranstaltninger tjener til at gøre de lokale erhvervsdrivende mere konkurrencedygtige og således gøre beskæftigelsen mere stabil på disse øer.

Generel baggrund

De Kanariske Øer tilhører regionerne i EU's yderste periferi, for hvilke der i henhold til artikel 349 i traktaten om Den Europæiske Unions funktionsmåde kan vedtages særlige foranstaltninger for at sætte dem i stand til at overvinde deres økonomiske ulemper som følge af deres geografiske beliggenhed.

Gældende bestemmelser på området

Ved Rådets forordning (EU) nr. 973/2010 af 25. oktober 2010 blev der indført tilsvarende foranstaltninger for de selvstyrende portugisiske regioner Azorerne og Madeira.

Overensstemmelse med EU's andre politikker og mål

Dette forslag er i overensstemmelse med EU's politikker på andre områder, herunder især international handel, konkurrence, erhvervspolitik, udvikling og eksterne forbindelser.

Høring af interesserede parter og konsekvensanalyse

Høring af interesserede parter

Medlemmerne af Kommissionens ekspertarbejdsgruppe for økonomiske tarifspørgsmål er blevet hørt og havde ingen økonomiske indvendinger mod de foreslåede suspensioner.

Ekspertbistand

Der har ikke været behov for ekspertbistand.

Konsekvensanalyse

Der er ikke blevet foretaget nogen konsekvensanalyse, da de foreslåede foranstaltninger finder universel anvendelse.

Forslagets retlige aspekter

Resumé af forslaget

Den foreslåede suspension af den fælles toldtarifs toldsatser gør det muligt for de lokale erhvervsdrivende på De Kanariske Øer at indføre en række råmaterialer, dele, komponenter og investeringsgoder toldfrit. For at undgå misbrug eller ændringer af det traditionelle handelsmønster er det fastsat, at de af toldsuspension omfattede varer skal underkastes kontrol med hensyn til deres endelige anvendelse.

Desuden skal investeringsgoderne anvendes af lokale virksomheder på øerne i en periode på mindst to år, inden de frit kan sælges til andre virksomheder, som er etableret i andre dele af EU's toldområde.

Råmaterialer, dele og komponenter skal anvendes til industriel forarbejdning og vedligeholdelse på De Kanariske Øer for at kunne blive omfattet af toldsuspensionen.

Retsgrundlag

Artikel 349 i traktaten om Den Europæiske Unions funktionsmåde.

Subsidiaritetsprincippet

Forslaget hører under EU's enekompetence. Subsidiaritetsprincippet finder derfor ikke anvendelse.

Proportionalitetsprincippet

Forslaget er i overensstemmelse med proportionalitetsprincippet af følgende grunde:

Denne type foranstaltninger anvendes hyppigt til at forbedre de erhvervsdrivendes konkurrenceevne. Indførelse af kontrol med den endelige anvendelse i overensstemmelse med bestemmelserne i Fællesskabets toldkodeks og gennemførelsesbestemmelserne hertil er en veletableret procedure i denne sammenhæng og fører ikke til større nye administrative byrder for de regionale og lokale myndigheder og de erhvervsdrivende.

Reguleringsmiddel/reguleringsform

Foreslået middel: forordning.

Traktaten giver ikke mulighed for at anvende andre midler til at gennemføre foranstaltninger af denne type.

Budgetmæssige konsekvenser

Forslaget har indvirkninger på Unionens budget, da toldsuspensionerne resulterer i en mindskelse af Unionens egne indtægter.

2011/0111 (CNS)

Forslag til

RÅDETS FORORDNING

om midlertidig suspension af de autonome satser i den fælles toldtarif ved indførsel af visse industrivarer til De Kanariske Øer

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 349,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Europa-Parlamentet[1],

under henvisning til udtalelse fra Det Europæiske Økonomiske og Sociale Udvalg[2],

under henvisning til udtalelse fra Regionsudvalget[3] ,

efter en særlig lovgivningsprocedure og

ud fra følgende betragtninger:

(1) I henhold til Rådets forordning (EF) nr. 704/2002 af 25. marts 2002 om midlertidig suspension af de autonome satser i den fælles toldtarif ved indførsel af visse industrivarer og om åbning og forvaltning af autonome kontingenter i den fælles toldtarif ved indførsel af visse fiskerivarer til De Kanariske Øer[4] udløber suspensionen af den fælles toldtarifs toldsatser for visse investeringsgoder til kommerciel og industriel brug den 31. december 2011.

(2) I september 2010 anmodede den spanske regering på vegne af De Kanariske Øers regering om en forlængelse af den midlertidige suspension af de autonome satser i den fælles toldtarif for en række industrivarer i overensstemmelse med traktatens artikel 349. Anmodningen blev begrundet med, at de erhvervsdrivende på grund af øernes fjerne beliggenhed lider under alvorlige økonomiske og handelsmæssige ulemper, som har negative følger for den demografiske udvikling, beskæftigelsen og den sociale og økonomiske udvikling.

(3) Industrien på De Kanariske Øer er sammen med byggebranchen blevet alvorligt ramt af den seneste økonomiske krise. Den kraftige nedgang i byggeaktiviteten lagde en dæmper på de dele af industrien, der er afhængige af byggebranchen. Ugunstige finansielle vilkår fik alvorlige følger for mange dele af erhvervslivet. Desuden forværrede den skarpe stigning i arbejdsløsheden i Spanien nedgangen i den indenlandske efterspørgsel, herunder efterspørgslen efter industrivarer.

(4) Arbejdsløsheden på De Kanariske Øer har i mindst ti år konstant ligget over landsgennemsnittet for Spanien, og siden 2009 har den selvstyrende region haft den højeste arbejdsløshed i hele landet[5]. Desuden afsættes over halvdelen af De Kanariske Øers industriproduktion på øerne selv, hvilket er særlig problematisk, eftersom efterspørgslen er blevet hårdere ramt netop dér.

(5) Med henblik på at give investorerne et mere langsigtet perspektiv og gøre det muligt for de erhvervsdrivende at nå et industrielt og kommercielt aktivitetsniveau, der kan stabilisere de økonomiske og sociale forhold på øerne, er det derfor hensigtsmæssigt at forlænge suspensionen af den fælles toldtarifs satser for visse varer som angivet i bilag II og III til forordning (EF) nr. 704/2002 med ti år.

(6) De spanske myndigheder anmodede i samme forbindelse om suspension af den fælles toldtarifs satser for fire nye varer med KN-koderne 3902 10 00, 3903 11 00, 3906 10 00 og 4805 00 00. Denne anmodning blev imødekommet, da disse suspensioner vil styrke De Kanariske Øers økonomi.

(7) For at sikre, at det kun er erhvervsdrivende, der er etableret på De Kanariske Øer, der drager fordel af disse toldforanstaltninger, bør suspensionerne gøres betinget af varernes endelige anvendelse, jf. Rådets forordning (EØF) nr. 2913/92 af 12. oktober 1992 om indførelse af en EF-toldkodeks[6] og Kommissionens forordning (EØF) nr. 2454/93 af 2. juli 1993 om gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks[7].

(8) I tilfælde af fordrejninger af handelen og med det formål at sikre ensartede vilkår for gennemførelsen af denne forordning bør Kommissionen tillægges gennemførelsesbeføjelser, der giver den mulighed for midlertidigt at trække suspensionen tilbage. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[8].

(9) For at sikre kontinuiteten i forhold til de foranstaltninger, der er fastlagt i forordning (EF) nr. 704/2002, er det nødvendigt, foranstaltningerne i nærværende forordning finder anvendelse fra den 1. januar 2012 —

VEDTAGET DENNE FORORDNING:

Artikel 1

Fra den 1. januar 2012 til den 31. december 2021 suspenderes den fælles toldtarifs satser fuldstændigt ved indførsel til De Kanariske Øer af investeringsgoder til kommerciel eller industriel brug, der henhører under de i bilag I anførte KN-koder som opdateret ved ændringer af Rådets forordning (EØF) nr. 2658/87[9].

Investeringsgoderne skal i en periode på mindst 24 måneder efter deres overgang til fri omsætning i overensstemmelse med de relevante bestemmelser i forordning (EØF) nr. 2913/92 og forordning (EØF) nr. 2454/93 anvendes af erhvervsdrivende, der er etableret på De Kanariske Øer.

Artikel 2

Fra den 1. januar 2012 til den 31. december 2021 suspenderes den fælles toldtarifs satser fuldstændigt ved indførsel til De Kanariske Øer af råmaterialer, dele og komponenter, der henhører under de i bilag II anførte KN-koder som opdateret ved ændringer af Rådets forordning (EØF) nr. 2658/87, og som anvendes til industriel forarbejdning eller vedligeholdelse på De Kanariske Øer.

Artikel 3

Suspensionen af toldsatser efter artikel 1 og 2 sker med forbehold af overholdelse af den endelige anvendelse i overensstemmelse med artikel 21 og 82 i forordning (EØF) nr. 2913/92 og den kontrol, der er fastsat i artikel 291-300 i forordning (EØF) nr. 2454/93.

Artikel 4

1. Har Kommissionen grund til at tro, at den i denne forordning fastsatte suspension har ført til en fordrejning af handelen med en bestemt vare, kan den vedtage gennemførelsesretsakter, som midlertidigt ophæver suspensionen i højst 12 måneder. Disse gennemførelsesretsakter vedtages i overensstemmelse med undersøgelsesproceduren i artikel 5.

Der stilles en garanti som sikkerhed for importtolden for varer, for hvilke suspensionen har været ophævet midlertidigt, og de pågældende varers overgang til fri omsætning på De Kanariske Øer er betinget af, at der stilles en sådan garanti.

2. I løbet af den i stk. 1 nævnte tolvmånedersperiode træffes der endelig afgørelse om, hvorvidt suspensionen skal fastholdes eller ophæves. Hvis suspensionen ophæves, skal de af sikkerhedsstillelser omfattede toldbeløb opkræves definitivt.

3. Sikkerhedsstillelserne frigives, hvis der ikke træffes en endelig afgørelse inden for tolvmånedersperioden i overensstemmelse med stk. 2.

Artikel 5

1. Kommissionen bistås af Toldkodeksudvalget, der er nedsat ved artikel 247a, stk. 1, i forordning (EØF) nr. 2913/92. Dette udvalg er et udvalg som beskrevet i forordning (EU) nr. 182/2011[10].

2. Når der henvises til dette stykke, finder artikel 5 i forordning (EU) nr. 182/2011 anvendelse.

Artikel 6

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. januar 2012.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG I

Investeringsgoder til kommerciel eller industriel brug, der henhører under følgende KN-koder[11]:

4011 20 || 8450 20 || 8522 90 80 || 9006 53 80

4011 30 || 8450 90 || 8523 21 || 9006 59

4011 61 || 8469 00 91 || 8523 29 33 || 9007 19

4011 62 || 8472 10 || 8523 29 39 || 9007 20

4011 63 || 8472 30 || 8523 29 90 || 9008 20

4011 69 || 8472 90 10 || 8523 40 99 || 9008 30

4011 92 || 8472 90 70 || 8523 51 99 || 9008 40

4011 93 || 8473 10 19 || 8523 59 99 ||

4011 94 || 8473 40 18 || 8523 80 99 ||

4011 99 || 8501 10 10 || 8525 50 || 9010 10

5608 || 8501 10 91 || 8525 80 11 || 9010 50

6403 40 || 8501 10 93 || 8525 80 19 || 9011 10 90

6403 51 05 || 8501 10 99 || 8526 10 || 9011 20 90

6403 59 05 || 8501 20 || 8526 91 20 || 9011 80

6403 91 05 || 8501 31 || 8526 91 80 || 9011 90 90

6403 99 05 || 8501 32 || 8542 31 10 || 9012 10 90

8415 10 10 || 8501 33 || 8542 32 10 || 9012 90 90

8415 10 90 || 8501 34 || 8542 39 10 || 9030 10

8415 20 || 8501 40 20 || 8701 10 || 9030 20 91

8415 81 || 8501 40 80 || 8701 20 || 9030 31

8415 82 || 8501 51 || 8701 90 90 || 9030 33

8415 83 || 8501 52 20 || 8702 || 9106

8415 90 || 8501 52 30 || 8704 21 31 || 9107

8418 30 80 || 8501 52 90 || 8704 21 39 || 9207 10

8418 40 80 || 8501 53 50 || 8704 21 91 || 9207 90

8418 50 || 8501 53 81 || 8704 21 99 || 9506 91 90

8418 61 || 8501 53 94 || 8704 22 || 9507 10

8418 69 || 8501 53 99 || 8704 23 || 9507 20 90

8418 91 || 8501 61 20 || 8704 31 31 || 9507 30

8418 99 || 8501 61 80 || 8704 31 39 ||

8427 || 8501 62 || 8704 31 91 ||

8431 20 || 8501 63 || 8704 31 99 ||

8443 31 91 || || ||

8443 32 10 || 8501 64 || 8704 32 ||

8443 32 91 || || ||

8443 32 99 || 8518 40 30 || 8704 90 ||

8443 39 10 || || ||

8443 39 39 || 8518 90 || 8705 ||

8443 99 10 || 8519 20 || 9006 10 ||

8450 11 90 || 8519 81 51 || ||

8450 12 || 8521 10 95 || 9006 30 ||

8450 19 || 8522 90 49 || 9006 52 ||

BILAG II

Råmaterialer, dele og komponenter til anvendelse i landbruget, til industriel forarbejdning eller til vedligeholdelse, og som henhører under følgende KN-koder[12]:

3901 || 4810 22 10 || 5501 ||

3902 10 || 4810 22 90 || 5502 ||

3903 11 || 4810 29 || 5503 || 8706

3904 10 || 4810 31 || 5504 || 8707

3906 10 || 4810 32 || 5505 10 || 8708

4407 21 10 || 4810 92 || 5505 20 || 8714 11

4407 21 91 || 4810 99 10 || 5506 || 8714 19

4407 22 10 || 4810 99 90 || 5507 || 8714 91

4407 22 91 || 5108 || 5508 10 10 || 8714 92

4407 25 10 || 5110 || 5508 20 10 || 8714 93

4407 25 30 || 5111 11 || 5509 || 8714 94

4407 25 50 || 5111 19 10 || 5510 || 8714 95

4407 26 10 || 5111 19 90 || 5512 || 8714 96

4407 26 30 || 5111 20 || 5513 || 8714 99

4407 26 50 || 5111 30 || 5514 || 9002 90

4407 29 15 || 5111 90 10 || 5515 || 9006 91

4407 29 20 || 5111 90 91 || 5516 || 9007 91

4407 29 25 || 5111 90 93 || 6001 || 9007 92

4407 29 45 || 5111 90 99 || 6002 40 || 9008 90

4407 29 83 || 5112 11 || 6002 90 || 9010 90

4407 29 85 || 5112 19 || 6217 90 || 9104

4407 99 40 || 5112 20 || 6305 10 10 || 9108

4410 || 5112 30 || 6305 10 90 || 9109 11

4412 || 5112 90 || 6305 20 || 9109 19

|| 5205 || 6305 32 || 9109 90

|| 5208 || 6305 33 || 9110 11 10

|| 5209 || 6305 39 || 9110 11 90

|| 5210 || 6305 90 || 9110 12

|| 5212 || 6309 || 9110 19

|| 5401 10 12 || 6406 || 9110 90

|| 5401 10 14 || 7601 || 9111

|| 5401 20 10 || 8517 70 90 || 9112

4803 || 5402 || 8529 10 80 || 9114

4804 || 5403 || 8529 10 95 ||

4805 || 5404 11 || 8529 90 ||

4810 13 || 5404 90 || ||

4810 14 || 5407 || ||

4810 19 10 || 5408 || ||

FINANSIERINGSOVERSIGT TIL FORSLAG, SOM ALENE INDVIRKER PÅ BUDGETTETS INDTÆGTSSIDE

1. FORSLAGETS BETEGNELSE

Forslag til Rådets forordning om midlertidig suspension af de autonome satser i den fælles toldtarif ved indførsel af visse industrivarer til De Kanariske Øer.

2. BUDGETPOSTER

Kapitel og artikel: Kap. 12, art. 120

Budgetteret beløb for 2011: 16 653 700 000 EUR

3. FINANSIELLE VIRKNINGER

¨ Forslaget har ingen finansielle virkninger

X Forslaget har ingen finansielle virkninger for udgifterne, men har følgende finansielle virkninger for indtægterne:

(mio. EUR, 1 decimal)

|| ||

Budgetpost || Indtægt[13] || Periode, fra dd/mm/åååå || [År 2012 -2021]

Artikel 120 || Virkninger for EU's egne indtægter || 1.1.2012 – 31.12.2021 || -2,2/år

4. FORHOLDSREGLER MOD SVIG

Kontrol af den endelige anvendelse af nogle af de varer, der er omfattet af denne rådsforordning, vil blive foretaget i overensstemmelse med artikel 291-300 i Kommissionens forordning (EØF) nr. 2454/93 om gennemførelsesbestemmelser til EF-toldkodeksen.

5. ANDRE BEMÆRKNINGER

For at sætte de erhvervsdrivende i stand til at træffe beslutninger om langsigtede investeringer bør de foreslåede suspensioner forblive i kraft i ti år.

Forordningen erstatter de foranstaltninger, der blev indført ved Rådets forordning (EF) nr. 704/2002, som udløber den 31.12.2011.

Anslåede omkostninger ved foranstaltningen

På grundlag af oplysningerne fra de regionale myndigheder kan indtægtstabet som følge af denne forordning anslås til 2,96 mio. EUR (bruttobeløb, inkl. opkrævningsomkostninger) x 0,75 = 2,22 mio. EUR om året i perioden 1.1.2012 - 31.12.2021.

Tabet af traditionelle egne indtægter vil blive opvejet af medlemsstaternes bidrag beregnet på basis af BNI.

[1] Udtalelse af ...2011 (endnu ikke offentliggjort i EUT).

[2] EUT C ... af ..., s. ...

[3] EUT C ... af ..., s. ...

[4] EUT L 111 af 26.4.2002, s. 1.

[5] Eurostat: Regionale statistikker – Arbejdsløshed i NUTS 2-regioner, 1999-2009.

[6] EFT L 302 af 19.10.1992, s. 1.

[7] EFT L 253 af 11.10.1993, s. 1.

[8] EUT L 55 af 28.2.2011, s. 13.

[9] EFT L 256 af 7.9.1987, s. 1.

[10] EUT L 55 af 28.2.2011, s. 13.

[11] Som fastsat i Kommissionens forordning (EU) nr. 861/2010 af 5. oktober 2010 om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif (EUT L 284 af 29.10.2010, s. 1).

[12] Som fastsat i Kommissionens forordning (EU) nr. 861/2010 af 5. oktober 2010 om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif (EUT L 284 af 29.10.2010, s. 1).

[13] Hvad angår EU's traditionelle egne indtægter (landbrugsafgifter, sukkerafgifter, told), skal der være tale om nettobeløb, dvs. bruttobeløb med fradrag af opkrævningsomkostninger på 25 %.